《送程给事知越州》
宋代·范镗

青门聊起濯缨歌，昼绣经从鬓已皤。越俗易谙缘地近，吴人奚独羡金多。

要知新集馀民事，亦有东来使者过。今日轻帆到江浒，藩宣宜得似西河。

作者简介：宋建州浦城人，字宏甫。神宗熙宁六年进士。倜傥有大志，文章谨严。哲宗元祐初被荐入朝，历馆阁校勘、集贤校理，知信、洪、衢三州。累迁枢密直学士知太原府，时宰相张商英置政典局，以镗为参详官。官至龙图阁学士。